หุ้นไทยปิดตลาดบวก 2.69 จุด
หุ้นไทยแผ่วปลาย ปิดตลาดบวก 2.69 จุด&nbsp;ดัชนีหุ้นไทยปิดตลาดวันที่ 20 ส.ค. ที่ 893.92 จุด เพิ่มขึ้น 2.69 จุด หรือ 0.30% ซึ่งแผ่วลงเล็กน้อยหลังจากเปิดตลาดซื้อขายในช่วงบายที่เกือบจะขึ้นไปแตะระดับสูงสุดของวันที่ 897.81 จุด อีกครั้งหนึ่ง มูลค่าการซื้อขาย 40,235.02 ล้านบาท
20 ส.ค. 2553

หุ้นไทยแผ่วปลาย ปิดตลาดบวก 2.69 จุด ดัชนีหุ้นไทยปิดตลาดวันที่ 20 ส.ค. ที่ 893.92 จุด เพิ่มขึ้น 2.69 จุด หรือ 0.30% ซึ่งแผ่วลงเล็กน้อยหลังจากเปิดตลาดซื้อขายในช่วงบายที่เกือบจะขึ้นไปแตะระดับสูงสุดของวันที่ 897.81 จุด อีกครั้งหนึ่ง มูลค่าการซื้อขาย 40,235.02 ล้านบาท 
อย่างไรก็ตาม ดัชนีหุ้นไทยยังคงเป็นบวกได้อย่างต่อเนื่อง แม้ว่า ตลาดหุ้นในภูมิภาคจะปรับลดลงเป็นส่วนใหญ่ ซึ่ง นายธวัชชัย อัศวพรไชย ผู้อำนวยการฝ่ายวิเคราะห์หลักทรัพย์ บริษัทหลักทรัพย์ (บล.) โกลเบล็ก กล่าวว่า เป็นเพราะปัจจัยในประเทศยังเป็นบวก และเชื่อว่า ดัชนีจะสามารถทะลุ 900 จุด ได้ในสัปดาห์หน้า
"ดัชนีเข้าใกล้แนวต้าน 900 จุด แล้ว และมีโอกาสที่จะผ่านไปได้ในสัปดาห์หน้า โดยเฉพาะถ้าการประกาศตัวเลขเศรษฐกิจของสภาพัฒน์ฯ และกรณีมาบตาพุดออกมาเป็นบวก จะทำให้หุ้นขนาดกลางในกลุ่มพลังงานปรับเพิ่มขึ้นมาได้" นายธวัชชัย กล่าว